OSNOVNA ŠKOLA IVANA MAŽURANIĆA VINKOVCI

GODIŠNJI IZVEDBENI KURIKULUM

PRODUŽENOG BORAVKA

ŠKOLSKA GODINA: 2019./2020.

RAZRED: 1., 2., 3. i 4. razred

**UVODNE NAPOMENE**

U Osnovnoj školi Ivana Mažuranića Vinkovci provedena je u svibnju 2019. godine anketa među roditeljima učenika o potrebi organiziranja produženog boravka. Povratne informacije pokazale su da je veliki broj roditelja zainteresiran i ima potrebu za produženim boravkom nakon ili prije nastave (ako je nastava poslijepodne, produženi boravak je prijepodne i obrnuto). Temeljem članka 2. i 5. Pravilnika o organizaciji i provedbi produženog boravka u osnovnim školama Grada Vinkovaca, KLASA:602-02/19-01/34, URBROJ: 2188/01-02-19-01 od 13. svibnja 2019., koji je donio Gradonačelnik Grada Vinkovaca, škola je pristupila izradi Godišnjeg izvedbenog kurikuluma produženoga boravka.

**OPIS RADA U PRODUŽENOM BORAVKU**

Učitelji koje rade u produženom boravku komuniciraju s učiteljima koji rade u razrednim odjelima obuhvaćenim boravkom. Posebno se komunicira s razrednicima odnosno maksimalno se nastoji postići timski rad kako bi rezultati rada u produženom boravku što bolje doprinijeli ostvarenju ciljeva.

Za potrebe produženoga boravka prilagođava se prostor i oprema. Nabavljen je tepih za igru, didaktičke igračke i prigodna literatura za učenike. Učenicima je na raspolaganju školska dvorana i vanjski prostori škole namijenjeni sportu i rekreaciji. Sa svakim roditeljem uspostavlja se kontakt i komunikacija.

Rad u produženom boravku je organiziran u dvije odgojno-obrazovne skupine (1. i 3. razred su jedna grupa, 2. i 4. razred su druga grupa)

Vrijeme provođenja programa: svakim radnim danom prema kalendaru rada škole od 7,00 do 17,00 sati. Roditelji su dužni dijete dovesti do 8 sati u produženi boravak zbog nesmetanoga provođenja odgojno obrazovnog rada te kako bi se poštivala organizacija rada škole.

Učitelji koji rade u produženom boravku zaduženi su s 25 sunčanih sati neposrednog odgojno-obrazovnog rada tjedno.

**KLJUČNA PODRUČJA RAZVOJA**

*Harmoničan razvoj djeteta*: zadovoljavanje potrebe za kretanjem i težnja ka postavkama zdravog načina života, razvijanje korisnih navika, obogaćivanje emocionalnog života, upoznavanje samih sebe, razvijanje socijalnih vještina te potrebe za ostvarivanjem socijalnih odnosa.

*Socijalizacija i komunikacija*: razvijanje intelektualnih, emocionalnih i moralnih osobina, razvijanje socijalnih vještina te vještina kontroliranja svojih emocija, razvijanje građanskih kompetencija.

*Jezična komunikacija*: razvijanje temeljnih jezičnih sposobnosti i vještina, ciljani razvoj mentalnih sposobnosti, kompetencije za samostalno korištenje izvora znanja u stjecanju jezičnih sposobnosti i vještina, razvijanje razumijevanja teksta i organizacije teksta te rukopisa kao pripreme za učenje ili u svrhu samoga procesa učenja.

*Osnova matematičke, logičke i znanstveno-tehnološke pismenosti*:računanje i mjerenje, rješavanje problema, primjena matematičkih znanja, uporaba matematičkih pojmova i simbola, grafova, tabela, dijagrama i modela za objašnjavanje matematičkih zakonitosti, ovladavanje matematičkom terminologijom, razvoj radno-praktično-tehničkih vještina i praktična primjena matematičkih znanja.

*Kulturno-umjetničko područje razvoja*:osposobljavanje za primanje emocionalnih, moralnih i estetskih vrijednosti u literarnim i likovnim radovima kroz kazališne i kino predstave, čitanje poezije i proze, upoznavanje s klasičnom i prikladnom literaturom.

*Igre, sport i rekreacija*: zadovoljavanje potreba za kretanjem, igre oponašanja, dječje igre iz narodne tradicije, improviziranje igara, razvijanje koordinacije pokreta, grupno improviziranje igara, timske igre, razne sportske igre, stjecanje navike vježbanja.

*Aktivnosti prema odabiru škole*:uključivanje u izvannanstavne aktivnosti koje se odvijaju u vrijeme rada produženog boravka, uključivanje u školske projekte te ostale aktivnosti predviđene planom i programom rada škole.

**PLAN REALIZACIJE SADRŽAJA RADA U PRODUŽENOM BORAVKU**

1. Omogućiti cjeloviti razvoj odnosno razvoj svih djetetovih potencijala.
2. Omogućiti djetetu pravilan socijalni i emocionalni razvoj te razvijati dobre međuodnose u socijalnoj sredini u kojoj dijete boravi te ga pripremiti za dobro funkcioniranje kao socijalnog i emocionalnog bića u svim životnim situacijama
3. Pripremiti dijete za daljnje obrazovanje i cjeloživotno učenje (učiti kako učiti).
4. Razvijati kompetencije djeteta koje će mu omogućiti inkluziju u društvenu sredinu na način da doprinosi dobru u društvu.

**SPECIFIČNI CILJEVI I ISHODI RADA U PRODUŽENOM BORAVKU**

* razvijati vještine, sposobnosti i navike,
* razvijati vještine pamćenja i usmjeravanja pozornosti,
* razvijati radne navike, vizualne auditivne i taktilne percepcije
* razvijati logičke vještine i sposobnosti (uzročno-posljedične veze)
* razvijati vještine učenja i mišljenja (učiti kako učiti)
* naučiti rješavati probleme (nenasilno rješavanje sukoba)
* razvijati jezične i komunikacijske vještine (međusobna komunikacija, komunikacija s odraslima, komunikacija na internetu)
* razvijati radno-tehničke sposobnosti i vještine (razvoj grafomotoričkih sposobnosti)
* razvijati personalne i interpersonalne vještine (osposobljavati za prihvaćanje promjena u društvu − razredu, školi, zajednici)
* razvijati i poticati odgovornost i pravilan odnos prema obvezama
* jačati suradnički odnos među učenicima
* upravljanje emocijama – prepoznavanje emocija drugih i kontrola vlastitih emocijama
* jačanje osjećaja kompetencije
* razvijati kulturne navike (stanovanje, odijevanje, prehrana)
* razvijati higijenske navike (pranje ruku prije jela, poslije obavljanja nužde, nakon igre)
* razvijati koordinaciju pokreta

**ISHODI UČENJA NA KOGNITIVNOM PODRUČJU**

* osposobiti učenika za prepoznavanje i reprodukciju informacija u izvornom obliku
* osposobiti učenika za razumijevanje značenja,opisivanje događaja, povezivanje s ranije naučenim
* naučiti rješavati probleme u novoj situaciji na nov način primjenom naučenog
* osposobiti za raščlanjivanje informacija kako bi se utvrdili uzroci i posljedice, izveli dokazi i zaključci i podržala generalizacija
* naučiti vrednovati i kritično se odnositi prema činjenicama kao i procijeniti valjanost i/ili kvalitetu uratka
* osposobljavati za uočavanje bitnog i stvaranje novih ideja i rješenja

**OBLICI RADA**

1. Frontalni
2. Individualni
3. Grupni

**METODE POUČAVANJA**

1. **Verbalne** (izlaganje, dijalog)
2. **Operativne** (ručni, grafički i pisani radovi)
3. **Dokumentacijske** (rad s udžbenicima i pomoćnom literaturom te pripremljenim materijalima)
4. **Demonstracijske** (predmeta, procesa, operacija)

**METODE UČENJA**

1. **Slobodna igra i spontano promatranje**
2. **Stjecanje znanja, vještina i navika** (metodama pokušaja i pogrešaka, imitacijom, identifikacijom, zapamćivanjem)
3. **Praktični rad** (reproduktivni, kreativni, sport i rekreacija)
4. **Pisana obrada teme** (tekstovi u udžbeniku, časopisima)
5. **Istraživanje i otkrivanje** (uz pomoć učitelja, roditelja i samostalno)
6. **Rješavanje problema** (uz poznata pravila i dogovorene procedure)
7. **Konzultacije s učiteljem, roditeljima, stručnom službom** (individualno usmeno i u grupi)
8. **Organizirane diskusije, zauzimanje stavova, vrednovanje, odlučivanje** (pedagoške radionice, debate)

**CILJEVI I OČEKIVANI ISHODI UNUTAR PODRUČJA**

|  |  |  |  |
| --- | --- | --- | --- |
| **PODRUČJA** | **AKTIVNOSTI** | **PLAN** | **NAČINI ORGANIZACIJE I OBLICI RADA** |
| JEZIČNO-KOMUNIKACIJSKO | -slušanje i govorenje-čitanje, pisanje, recitiranje-glasovna analiza i sinteza-vježbanje uporabe malih i velikih tiskanih i pisanih slova-artikulirano i razumljivo govorenje-povezivanje neverbalne komunikacije sa sadržajem teksta -situacijska dramatizacija: pozdravljanje, predstavljanje, postavljanje pitanja, izricanje zahtjeva, iskazivanje zahvalnosti-igranje uloga-sudjelovanje u diskusijama i debatama-komunikacija s različitim medijima-pravilna uporaba rječnika, dječjih enciklopedija i leksikona | 15% (od ukupnog broja sati neposrednog odgojno-obrazovnog rada tjedno) | -Integrirano učenje i poučavanje-Multidisciplinarni pristup-Timsko-suradničko učenje-Istraživačka nastava-Iskustveno učenje-Problemska nastava-Projektna nastava-Učenje kroz igru, praksu, učenje za život-Fakultativni programi-Izvanučionička i terenska nastava-Izvannastavne aktivnosti |
| MATEMATIČKO-LOGIČKO, ZNANSTVENO-TEHNOLOŠKO | -uočavanje prostora i odnosa u prostoru-analiza i sinteza elemenata -prikupljanje informacija i izvještavanje o prikupljenome-aktivnosti rješavanja problema u svrhu-spoznavanja i razumijevanja zakonitosti-aktivnosti logičnog rješavanja problema-računanje i mjerenje-primjena matematičkih znanja u različitim konceptima -uporaba riječi, brojeva, simbola, grafova, tabela, dijagrama i modela za objašnjenje matematičkih zakonitosti-uporaba informacijsko komunikacijskih tehnologija (ICT)-uvježbavanje i razvoj praktično-tehničkih vještina | 10% | -Integrirano učenje i poučavanje-Multidisciplinarni pristup-Timsko-suradničko učenje-Istraživačka nastava-Iskustveno učenje-Problemska nastava-Projektna nastava-Učenje kroz igru, praksu, učenje za život-Fakultativni programi-Izvanučionička i terenska nastava-Izvannastavne aktivnosti |
| SOCIJALIZACIJA,ODNOS PREMA SEBI, ZDRAVLJU, OKOLINI I RADNIM OBVEZAMA | -razvijanje prikladnih moralnih vrijednosti, osjećaja za vlastitu i kolektivnu odgovornost, pozitivnih osobina ličnosti-vježbanje vještina za samoučenje-odgovorno, temeljito i redovito pisanje domaćih uradaka-usvajanje tehnika samostalnog i suradničkog učenja-učenje i vježbanje pravila ponašanja u razredu, školi i na školskom igralištu-slušanje i slijeđenje upute-sudjelovanje u aktivnostima zajednice-skrb o sebi drugima-uočavanje osnovnih postavki zdravog načina života-razvijanje i unaprjeđivanje zdravstveno-higijenskih navika -učenje i prihvaćanje zdravih prehrambenih navika (zdravi jelovnik)-usvajanje vještina socijalnog ponašanja-razvijanje kompetencija iz međupredmetnih kurikuluma- učenje prava i odgovornosti -učenje vještina rješavanja sukoba-razvijanje ekološke svijesti | 25% | -Integrirano učenje i poučavanje-Multidisciplinarni pristup-Timsko-suradničko učenje-Istraživačka nastava-Iskustveno učenje-Problemska nastava-Projektna nastava-Učenje kroz igru, praksu, učenje za život-Fakultativni programi-Izvanučionička i terenska nastava-Izvannastavne aktivnosti |
| KULTURNO-UMJETNIČKO | -taktilne, olfaktivne, gustativne aktivnosti-razvijanje osjećaja za ritam i slušanje-povezivanje govora s ritmičkim kretnjama-pjevanje, sviranje-pokret, ples-slikanje, risanje, oblikovanje, dizajn-posjet kazalištima, galerijama, koncertima, kinima-upoznavanje nacionalnog blaga i hrvatske baštine-razumijevanje uloge religije u razvijanju društva, osobnih i socijalnih vrijednosti | 15% | -Integrirano učenje i poučavanje-Multidisciplinarni pristup-Timsko-suradničko učenje-Istraživačka nastava-Iskustveno učenje-Problemska nastava-Projektna nastava-Učenje kroz igru, praksu, učenje za život-Fakultativni programi-Izvanučionička i terenska nastava-Izvannastavne aktivnosti |
| IGRE, SPORT, REKREACIJA | -izvođenje vježbanja-igre oponašanja-dječje igre narodne tradicije -razvijanje pravilne koordinacije pokreta-elementarne igre-timske igre-sportovi | 25% | -Integrirano učenje i poučavanje-Multidisciplinarni pristup-Timsko-suradničko učenje-Istraživačka nastava-Iskustveno učenje-Problemska nastava-Projektna nastava-Učenje kroz igru, praksu, učenje za život-Fakultativni programi-Izvanučionička i terenska nastava-Izvannastavne aktivnosti |

\* 10% vremena ostaje za realizaciju sadržaja lokalnog i školskog kurikuluma

**Datumi koje ćemo obilježavati u školskoj godini 2019./2020.**

Obilježavanje prigodnih datuma podrazumijeva:

* likovne radionice
* dramske igre
* izradu i pisanje čestitki
* uređenje učionice, školskog dvorišta, razrednog panoa
* šetnju, igra, ples, pjesma
* pedagoške radionice (debate)
* posjete

RUJAN

* Prvi dan jeseni
* Vinkovačke jeseni
* Međunarodni dan mira
* Europski dan jezika

LISTOPAD

* Međunarodni dan glazbe
* Međunarodni dan zaštite životinja
* Svjetski dan učitelja
* Dan neovisnosti RH
* Svjetski dan hrane
* Dan jabuka
* Dan bijelog štapa
* Početak mjeseca hrvatske knjige
* Svjetski dan animiranog filma
* Međunarodni dan štednje

STUDENI

* Svi sveti
* Svjetski dan izumitelja
* Svjetski dan ljubaznosti
* Međunarodni dan tolerancije
* Dan sjećanja na žrtvu Vukovara
* Međunarodni dan djeteta
* Svjetski dan televizije

PROSINAC

* Međunarodni dan osoba s invaliditetom
* Međunarodni dan volontera
* Sveti Nikola
* Dan prava čovjeka
* Sveta Lucija
* Prvi dan zime
* Božić

SIJEČANJ

* Svjetski dan smijeha
* Dan međunarodnog priznanja RH
* Međunarodni dan zagrljaja

VELJAČA

* Valentinovo
* Međunarodni dan materinjeg jezika
* Svjetski dan čitanja naglas
* Dan ružičastih majica

OŽUJAK

* Maskenbal
* Svjetski dan matematike
* Međunarodni dan žena
* Dan očeva
* Svjetski dan pripovijedanja
* Svjetski dan oralnog zdravlja
* Svjetski dan šuma
* Prvi dan proljeća
* Svjetski dan voda
* Svjetski meteorološki dan
* Svjetski dan kazališta

TRAVANJ

* Međunarodni dan dječje knjige
* Svjetski dan zdravlja
* Uskrs
* Dan hrvatske knjige
* Dan planeta Zemlje
* Svjetski dan plesa

SVIBANJ

* Dan Sunca
* Sv. Florijan – zaštitnik od požara
* Međunarodni dan Crvenog križa
* Majčin dan
* Međunarodni dan obitelji
* Međunarodni dan muzeja
* Međunarodni dan sporta

LIPANJ

* Svjetski dan zaštite okoliša
* Svjetski dan oceana
* Dan škole

**ZAKLJUČAK**

Na kraju školske godine 2019./2020. provest će se evaluacija popunjavanjem evaluacijskih listića za učenike korisnike i njihove roditelje. Povratnom informacijom dobivenom evaluacijom rada u produženom boravku steći ćemo uvid u zadovoljstvo roditelja i učenika radom produženoga boravka u Osnovnoj školi Ivana Mažuranića u Vinkovcima. Rezultati će nam pomoći u unaprjeđenju rad produženog boravka.

 Ravnateljica:

 Marina Markić, prof.